3.10.09
Haldjakesed
Need haldjakesed saatis mulle mu esimene pinginaaber. Tema oli pooleldi soomlanna ja elab juba aastakümneid Soomes. Mõnikord vahetame postkaarte.
Kui olime pinginaabrid, olime suurte silmadega pikapatsilised esimese klassi tüdrukud - mitte just palju neist haldjatest suuremad :)
Tore on jahedal päeval lillepäikesesooja haldjarõõmsat postkaarti saada. Aitäh, Marja!
Kaardi on välja andnud Suomen Lastenhuoltoalan Liitto ja kunstniku nimi on Laila Nevakivi, kelle joonistatud piltidega raamatuid ka Eesti laste lugemislaual on (see selgus aga juba googeldamisel).